తెలుగు - సాయి దర్బార్: శ్రీ సాయి పుష్పగిరి - ఆధ్యాత్మికం 21 వ.భాగం
202. శతృత్వము రాకూడదు. ఒకసారి వచ్చిందంటే అది జీవితాంతము ఉంటుంది. మనము మన శతృవును క్షమించినా అతను మాత్రము మనలను దెబ్బ తీయాలనే ఎదురు చూస్తూ ఉంటాడు. అందుచేత నీ శతృవునుండి దూరంగా జాగ్రత్తగా ఉండటం మంచిది.
203. వృధ్ధాప్యంలో వివాహము చేసుకున్న సంతన యోగము ఉండదు. ఆ తరవాత భార్యతో తలనొప్పులు వస్తాయి. అందుచేత వృధ్ధాప్యంలో వివాహము చేసుకోరాదు.
204. సమాజంలో స్నేహితుడు, స్నేహాలు అనే విషయంపై గొప్పగా చెప్పుకుంటున్నారు. నా అనుభవంలో స్నేహాలు అనేవి ఇద్దరు వ్యక్తుల అవసరాలు తీర్చుకునే కలయిక. ఆ అవసరాలు తీరిపోయిన తరువాత స్నేహితుడు స్నేహాలను మర్చిపోయి ఎవరికి వారు యమునా తీరే అంటారు.
205. జీవితంలో జీవించడానికి ఆశ ఉండాలి. అంతేగాని అత్యాశ పనికిరాదని గ్రహించు.
206. రేపు అనే పదానికి అర్ధము ఉందిగాని, నీవు రేపు అనే రోజును చూస్తావనే నమ్మకం లేదు. అందుచేత భగవంతునిపై నమ్మకముంచి జీవితాన్ని కొనసాగించు.
207. నీవాళ్ళను సంతోషపెట్టడానికి అప్పుచేయడం ఒక తప్పు. అదికాకుండా నిజానికి ఎంత అప్పు చేయాలి అని ఆలోచించకుండా అప్పు చేయడం పెద్ద తప్పు. అందు చేత అప్పు చేయకుండా ఉన్నదానితో తృప్తిగా జీవించడం ఒప్పు.
208. మనము ఇష్టము లేనివారి నుండి దూరముగా జీవించాలి. అంతే గాని రోజూ వారితో గొడవలు పడరాదు అని అన్నదమ్ముల వ్యవహారంపై తీర్పు ఇచ్చాను.
209. తమకూతురు భర్తతో మంచిగా కాపురం చేసుకోమని చెప్పవలసిన తల్లిదండ్రులు ఏ చిన్న సమస్య వచ్చినా కూతురిని పుట్టింటికి వచ్చివేయమని చెప్పడంలో అర్ధం లేదు. నిజానికి తల్లిదండ్రులు అల్లుడిని, కూతురిని కూర్చోబెట్టుకుని సమస్యలను పరిష్కరించి వారి జీవితంలో సుఖశాంతులను ప్రసాదించాలి.
210. జీవితాంతము భార్యాపిల్లల కోసం కష్టపడి ధనం సంపాదించి తన బరువుబాధ్యతలను చక్కగా నెరవేర్చిన ఆ ఇంటి యజమానిని (భర్త) చూడు. అతని జీవితాఖరి దశలో అతని భార్య అతనిని పట్టించుకోకపోవడం నాకు చాలా బాధ కలిగించింది.
211. నీ గత జీవితంలో నీ గురించి గొప్పగా మాట్లాడిన సాయిబంధువులు, ఉద్యోగపరంగా నీతో స్నేహం చేసినవారు ఈ రోజున నీ గురించి చెడుగా మాట్లాడటం వారి విజ్ఞతకే వదలిపెట్టు. వారు నిన్ను నీ జీవితంలో కరివేపాకులాగా వాడుకుని వదిలేశారు. అటువంటివారి గురించి ఆలోచించడం దండగ. వారినుండి దూరంగా జీవించడం ఉత్తమము.
212. జీవితంలో కష్టాలను మనం పిలవకపోయినా అవి వస్తాయి. ఆ కష్టాలనుండి బయటపడటానికి ప్రయత్నించాలి. అంతేగాని, ఆ కష్టాలకు ఆత్మహత్య పరిష్కారం కాదని గ్రహించాను.
213. జీవితం ఆఖరి దశలో నీవు స్మరించే భగవన్నామమే నీతోపాటు నీ పునర్జన్మలో తోడుగా నిలుస్తుంది.
214. భగవంతుడు మనలను మన కుటుంబ సభ్యులను కాపాడుతాడని మొక్కులు మొక్కుకుంటాము. మన అవసరాలు తీరిన తరవాత ఆ మొక్కుల సంగతి మర్చిపోతాము. ఇది మంచి పధ్ధతి కాదు. మనము సదా భగవంతునికి విధేయ సేవకుడిగానే జీవించాలి.
telugu - saayi darbar: shree saayi pushpagiri - aadhyaatmikam 21 va.bhagam
202. shatruthvamu rakudadu. okasari vachindante adhi jeevitaantamu untundi. manamu mana satruvunu kshaminchinaa atanu maatramu manalanu debba teeyaalane eduru chustuu untaadu. anducheta nee satruvunundi dooramgaa jaagrattagaa undatam manchidi.
203. vrudhapaapyamlo vivaahamu chesukunna santana yogamu undadu. aa taravaata bhaaryatho talanoppulu vastaayi. anducheta vrudhapaapyamlo vivaahamu chesukoradu.
204. samaajamlo snehitudu, snehaalu ane vishayampai goppagaa cheppukuntunnaru. naa anubhavamlo snehaalu anevi iddaru vyaktula avasaraalu teerchukune kalayika. aa avasaraalu teeripoyina taruvaata snehitudu snehaalanu marchipoyi evariki vaaru yamuna teere antaaru.
205. jeevitamlo jeevinchadaaniki aasha undaali. antegaani atyaasa panikiraadani grahinchu.
206. repu ane padaaniki ardhamu undigaani, neevu repu ane rojunu chustavane nammakam ledu. anducheta bhagavantunipai nammakamunchi jeevitaanni konasaaginchu.
207. neevaallanu santoshapettadaaniki appucheyadam oka tappu. adikakunda nijaaniki entha appu cheyali ani alochinchakunda appu cheyadam pedda tappu. andu chetha appu cheyakunda unnadaanitoe truptigaa jeevinchadam oppu.
208. manamu ishtamu lenivari nundi dooramugaa jeevinchaali. anthe gaani roojoo vaaritho godavalu padaraadu ani annadammula vyavahaarampai teerpu ichanu.
209. tamakuturu bhartatho manchigaa kapuram chesukomani cheppavalasina tallidandrulu e chinna samasya vachina koothurini puttintiki vachiveyamani cheppadamlo ardham ledu. nijaaniki tallidandrulu alludini, koothurini koorchobettukuni samasyalanu parishkarinchi vaari jeevitamlo sukhasaantulanu prasaadinchaali.
210. jeevitaantamu bhaaryaapillala kosam kashtapadi dhanam sampaadinchi tana baruvubaadhyatalanu chakkaga neraverchina aa inti yajamanini (bharta) chudu. athani jeevitakhari dasalo athani bharya atanini pattinchukokapovadam naaku chala baadha kaliginchindi.
211. nee gatha jeevitamlo nee gurinchi goppagaa matladina saayibandhuvulu, udyogaparamgaa neetho sneham chesinavaaru ee rojuna nee gurinchi chedugaa matladatam vaari vignatake vadalipettu. vaaru ninnu nee jeevitamlo karivepaakulaagaa vaadukuni vadilesaaru. atuvantivaari gurinchi aalochinchadam dandaga. vaarinundi dooramgaa jeevinchadam uttamamu.
212. jeevitamlo kashtaalanu manam pilavakapoyina avi vastaayi. aa kashtalanundi bayatapadataaniki prayatninchaali. antegaani, aa kashtalaku aatmahatya parishkaaram kaadani grahinchaanu.
213. jeevitam akhari dasalo neevu smarinche bhagavannamame neethopaatu nee punarjanmalo thodugaa nilustundi.
214. bhagavantudu manalanu mana kutumba sabhyulanu kaapaadutaadani mokkulu mokkukuntamu. mana avasaraalu teerina taravaata aa mokkula sangati marchipotamu. idhi manchi padhathi kaadu. manamu sadaa bhagavantuniki vidheya sevakudigaane jeevinchaali.